CELEX: 32021R1950
Language: ro
Date: 2021-11-10 00:00:00
Title: Regulamentul delegat (UE) 2021/1950 al Comisiei din 10 noiembrie 2021 de modificare a Directivei 2009/81/CE a Parlamentului European și a Consiliului în ceea ce privește pragurile pentru contractele de achiziții publice de lucrări, de bunuri și de servicii (Text cu relevanță pentru SEE)

11.11.2021   
               
               
                  RO
               
               
                  Jurnalul Oficial al Uniunii Europene
               
               
                  L 398/19
               
            
         REGULAMENTUL DELEGAT (UE) 2021/1950 AL COMISIEI
         din 10 noiembrie 2021
         de modificare a Directivei 2009/81/CE a Parlamentului European și a Consiliului în ceea ce privește pragurile pentru contractele de achiziții publice de lucrări, de bunuri și de servicii
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2009/81/CE a Parlamentului European și a Consiliului din 13 iulie 2009 privind coordonarea procedurilor privind atribuirea anumitor contracte de lucrări, de furnizare de bunuri și de prestare de servicii de către autoritățile sau entitățile contractante în domeniile apărării și securității și de modificare a Directivelor 2004/17/CE și 2004/18/CE (1), în special articolul 68 alineatul (1) al doilea paragraf,
         întrucât:
         
                     (1)
                  
                  
                     Prin Decizia 2014/115/UE (2), Consiliul a aprobat modificarea Acordului privind achizițiile publice (3) încheiat în cadrul Organizației Mondiale a Comerțului. Acordul modificat privind achizițiile publice (denumit în continuare „acordul”) este un instrument multilateral, iar scopul său este de a deschide în mod reciproc piețele de achiziții publice între părțile la acord. Acordul se aplică în cazul oricărui contract de achiziții cu o valoare mai mare sau egală cu sumele stabilite în acesta și exprimate în drepturi speciale de tragere.
                  
               
                     (2)
                  
                  
                     Unul dintre obiectivele Directivei 2014/25/UE a Parlamentului European și a Consiliului (4) este de a permite entităților contractante și autorităților contractante care aplică directiva în cauză să respecte, în același timp, obligațiile prevăzute în acord. În conformitate cu articolul 17 din Directiva 2014/25/UE, la fiecare doi ani, Comisia verifică dacă pragurile prevăzute la articolul 15 literele (a) și (b) din directiva menționată corespund pragurilor stabilite în acord și le revizuiește, dacă este necesar.
                  
               
                     (3)
                  
                  
                     Pragurile prevăzute în Directiva 2014/25/UE au fost revizuite. În conformitate cu articolul 68 alineatul (1) din Directiva 2009/81/CE, pragurile stabilite în directiva respectivă ar trebui aliniate la pragurile revizuite prevăzute în Directiva 2014/25/UE.
                  
               
                     (4)
                  
                  
                     În conformitate cu articolul 68 alineatul (1) din Directiva 2009/81/CE, Comisia revizuiește pragurile prevăzute la articolul 8 din directiva respectivă, concomitent cu revizuirea pragurilor stabilite în Directiva 2004/17/CE a Parlamentului European și a Consiliului (5). Articolul 17 alineatul (1) din Directiva 2014/25/UE, care a abrogat Directiva 2004/17/CE, prevede că, din doi în doi ani, Comisia revizuiește pragurile, cu efect de la 1 ianuarie. Prin urmare, pragurile pentru anii 2022-2023 trebuie să se aplice de la 1 ianuarie 2022.
                  
               
                     (5)
                  
                  
                     Prin urmare, Directiva 2009/81/CE ar trebui modificată în consecință,
                  
               ADOPTĂ PREZENTUL REGULAMENT:
         
            Articolul 1
            Articolul 8 din Directiva 2009/81/CE se modifică după cum urmează:
            
                        1.
                     
                     
                        la litera (a), „428 000 EUR” se înlocuiește cu „431 000 EUR”;
                     
                  
                        2.
                     
                     
                        la litera (b), „5 350 000 EUR” se înlocuiește cu „5 382 000 EUR”.
                     
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 ianuarie 2022.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 noiembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 216, 20.8.2009, p. 76.
         
            (2)  Decizia 2014/115/UE a Consiliului din 2 decembrie 2013 privind încheierea Protocolului de modificare a Acordului privind achizițiile publice (JO L 68, 7.3.2014, p. 1).
         
            (3)  JO L 68, 7.3.2014, p. 2.
         
            (4)  Directiva 2014/25/UE a Parlamentului European și a Consiliului din 26 februarie 2014 privind achizițiile efectuate de entitățile care își desfășoară activitatea în sectoarele apei, energiei, transporturilor și serviciilor poștale și de abrogare a Directivei 2004/17/CΕ (JO L 94, 28.3.2014, p. 243).
         
            (5)  Directiva 2004/17/CE a Parlamentului European și a Consiliului din 31 martie 2004 de coordonare a procedurilor de atribuire a contractelor de achiziții în sectoarele apei, energiei, transporturilor și serviciilor poștale (JO L 134, 30.4.2004, p. 1).